नई दिल्ली. बॉलीवुड इंडस्ट्री में कई दिग्गज कलाकारोंं के ट्विटर फॉ़लोअर्स की संख्या अचानक गिर गई. अमिताभ बच्चन से लेकर शाहरुख खान, सलमान खान, आमिर खान तक के अलावा बड़े कलाकारों के फॉलोअर्स कम हो गए. हीरोइनों में दीपिका पादुकोण, प्रियंका चोपड़ा, सोनम कपूर और आलिया भट्ट समेत कई के फॉलोअर्स की संख्या तेजी से गिरी. बता दें कि अचानक ऐसा इसलिए हुए है क्योंकि ट्विटर ने अफवाह और ट्रोलिंग को रोकने के लिए फर्जी अकाउंट्स को डिलीट करना शुरु कर दिया है. ट्विटर ने अबतक 7 करोड़ फेक अकॉउंट डिलीट किए हैं और इसी का नतीजा है कि बड़ी बड़ी हस्तियों के फॉलोअर्स अचानक कम हो गए हैं.